71 



düng der Sachen ohne Ansehung der Persohn, der Beslraf- 

 fung erholten, auch ohne Zweifel (da Ir allein in Terminis 

 werdet verhieiben, Vnnd mit Vnterlhännigisten respect, wie 

 Euch alss Vnderthanen in allweeg gebüert, die resolution sol- 

 licitirn:) allerg'dist vnnd Gnädigst thuen werden ; Vnserstheils 

 haben wir, wie Euch bewust, Eür vnnss den 30. May zuge- 

 schükte GeneraUa gravamina der Khayl: May: vnnd Churfl. 

 Dhrl: alsobald üborschükhe darüber auch Euch die Churfl. 

 Resolution vom 20. Juni communicirt, vnnd Ir hieryber an 

 vnns derentwegen weiter nichts gelangen lassen. 



Wie wir auch für das dritte die güetige Handlung vnnd 

 commission selbst procurirt, die hindernisse aus dem Weeg 

 zu räumen gerathen gemahnt vnnd gebetten : alsso Khönnen 

 wir so wenig Verdächtigen aufzugs alss gefährlicher Handlung 

 von Euch verargwohnt werden , Weil wir nit allein in diesem 

 gantzen werkh , wie es Gott bekhannt, Euer, Euerer weih 

 vnnd Khinndt auch dess gantzen Lanndts schaden vnnd Ver- 

 derben Zuuerhüetten , dagegen Eurer der Eürigen , vnnd all- 

 gemeiner Lanndtswohlfahrt, fried, ruhe, vnnd aufnehmen 

 suechen , darann Ir dann Vnd andern Vmb so uil weniger 

 zu zweifeln, weil Ir gnugsamb wisst, vnnd Versteht, das 

 Euer aufnehmen vnnd Wohlfahrt , Vnnd da Ihr bey Haus zu 

 bleiben , vnnd gute Stifftleuth gebt , Wir selbst Zugeniessen, 

 dess widrigen aber Zuentgelten haben. 



Herrn Statthalters für das 4 angezogene Continuirende feindt- 

 seligkheit mit schiessen. Brennen vnnd andern, daraus Ir oban- 

 gezognen Verdacht schöpfft bet. Wünschten wir Vnsserstheilss, 

 das beederseits alle feindtseligkheiten Underlassen würden : Wie 

 aber auf Eüern Theil Unsser Treue abmahnung (Wie abermals 

 das Exempl mit der Freystatt bezeugt) nicht verfangen : Alss 

 sein wirVil weniger herrn Statthalters, alss Vnter dem wir sel- 

 ber sein, nicht mächtig, Khönen auch Ihme weder mass noch 

 Ordnung geben. Gleichwohl herr Statthalter Kheineswegs be- 

 stendig, das die Prunsten durch oder die seinig beschehen. 



